Diari Oficial de la Generalitat Valenciana


Sumari del DOGV 8876, del 07-08-2020 (2020/6503)

Extracte de la Resolució de 3 d'agost de 2020, del president de l'Institut Valencià de Cultura, per la qual es convoca la concessió d'ajudes al desenvolupament i preparació de projectes d'obres audiovisuals per a l'any 2020.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8876

Data del DOGV
:   07-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6503


Data del document
:   03-08-2020

Organisme emissor
:   Institut Valencià de Cultura

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 3 d'agost de 2020, del president de l'Institut Valencià de Cultura, per la qual es convoca la concessió d'ajudes al desenvolupament i preparació de projectes d'obres audiovisuals per a l'any 2020. [2020/6503]  
BDNS (identif.): 518943.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions: http://www.pap.minhap.gob.es/bdnstrans  
  
Primer. Persones beneficiàries  
Podran obtindre la condició de beneficiari d'aquestes ajudes, d'acord amb el que s'estableix en els articles 2 i 30.2 de l'ordre de bases reguladores, les petites i mitjanes empreses de qualsevol estat membre de la Unió Europea, o de l'Espai Econòmic Europeu i agrupacions d'interés econòmic, que es dediquen professionalment a la producció i desenvolupen les seues activitats a la Comunitat Valenciana. A més, hauran de tindre la condició de productores independents d'acord amb el que estableix l'article 4, lletra n, de la Llei 55/2007, de 28 de desembre, del cinema.  
També podran ser beneficiàries les persones físiques autores del guió de l'obra, si són valencianes.  
En el cas que en un mateix projecte participen diferents autors, tots hauran de complir amb el que es preveu en aquest punt.  
No podran ser beneficiàries les persones i empreses que no es troben al corrent en el compliment de les seues obligacions tributàries i enfront de la Seguretat Social, en els termes establits per la Llei general de subvencions i el seu reglament, amb anterioritat a dictar-se la proposta de resolució de concessió de la convocatòria.  
No es podrà concedir més d'una ajuda per empresa productora sol·licitant. En el cas que l'empresa productora que sol·licita l'ajuda figure en més d'un projecte i atenent les seues respectives puntuacions tots dos resulten entre els més ben valorats, s'exclourà el de menor puntuació.  
  
  
Segon. Objecte  
Convocar la concessió d'ajudes per al desenvolupament i la preparació d'obres audiovisuals, ja siga a partir d'una idea original o d'una adaptació amb la finalitat d'incentivar les activitats dirigides a la producció audiovisual a la Comunitat Valenciana.  
Les ajudes es concediran d'acord amb els principis de publicitat, transparència, objectivitat, igualtat i no discriminació i, mitjançant el règim de concurrència competitiva, per als treballs realitzats que tinguen lloc entre l'1 de desembre de 2019 i el 30 de novembre de 2020.  
S'entén per desenvolupament de projecte, a l'efecte de la present convocatòria, l'elaboració d'un guió o la nova versió d'un guió preexistent i el conjunt d'operacions que precedeixen el rodatge d'una producció audiovisual.  
Només podran presentar-se a aquesta convocatòria projectes d'escriptura de guió, de llargmetratges de qualsevol gènere, sèries de ficció amb un mínim de 2 capítols i màxim de 8 capítols i d'una durada d'entre 40 i 120 minuts cada capítol (d'ara endavant, minisèries) i sèries d'animació.  
No podran presentar-se projectes de seqüeles de llargmetratges i sèries.  
No podran presentar-se a aquesta convocatòria projectes que aquesta mateixa anualitat es presenten a les convocatòries d'ajudes de l'Institut Valencià de Cultura a escriptura de guió, a producció d'obres audiovisuals o a rodatges a la Comunitat Valenciana.  
Aquestes ajudes seran incompatibles amb les ajudes i/o contractes de desenvolupament que, per als mateixos projectes, hagen pogut obtindre els seus titulars de plataformes o canals de televisió.  
  
Tercer. Bases reguladores  
Ordre 8/2020, d'11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020).  
  
Quart. Import  
Deu ajudes de 20.000 euros seran per a projectes d'obres de ficció, de les quals un màxim de tres seran per a minisèries. En aquestes ajudes 8.000 euros seran per als guionistes i 12.000 euros per a l'empresa productora.  
Cinc ajudes de 16.000 euros seran per a projectes d'obres documentals. En aquestes ajudes 8.000 euros seran per als guionistes i 8.000 euros per a l'empresa productora.  
Quatre ajudes de 25.000 euros seran per a projectes d'obres d'animació. En aquestes ajudes 8.000 euros seran per als guionistes i 17.000 euros per a l'empresa productora.  
Una vegada assignades les ajudes a cada gènere, si es presentaren menys projectes de les ajudes corresponents a un gènere o són menys les que han aconseguit el mínim de 50 punts sobre el total de 100, les ajudes no assignades es destinaran a la resta de projectes per ordre de puntuació, fins a l'import màxim assenyalat en cada cas.  
  
Cinqué. Termini de presentació de sol·licituds  
El termini de presentació de sol·licituds serà de 20 dies hàbils a comptar de l'endemà de la publicació de la present convocatòria en el Diari Oficial de la Generalitat Valenciana.  
  
Sisé. Sol·licitud i documentació  
Les sol·licituds hauran de dirigir-se a l'Institut Valencià de Cultura.  
Totes les sol·licituds es presentaran per via telemàtica a través del registre electrònic accessible des de la següent URL: http://ivc.gva.es/, per a la qual cosa l'entitat o el seu representant haurà de disposar de qualsevol dels certificats o signatures electròniques que admet aquesta aplicació.  
En cap cas seran vàlids els documents als quals s'haja d'accedir mitjançant enllaços o adreces webs, corresponents a portals o pàgines web, aplicacions o plataformes d'emmagatzematge digital, o a serveis d'allotjament d'arxius, i aquests documents es tindran per no presentats.  
  
Les sol·licituds hauran d'emplenar-se necessàriament de conformitat amb el model de sol·licitud que s'adjunta com a annex I d'aquesta convocatòria, acompanyats dels documents i declaracions a què es fa referència en cada apartat del model de sol·licitud.  
La documentació inclourà un índex indicant els documents aportats, numerant-los segons l'ordre en què figuren en el dossier aportat.  
  
La documentació acreditativa de mèrits haurà de presentar-se dins del termini de presentació de sol·licituds, i no serà requerida posteriorment ni tindrà validesa cap document amb data posterior a l'últim dia de termini de presentació de sol·licituds.  
Els mèrits declarats i no acreditats en tots els aspectes no es computaran.  
El contingut d'informació falsa o que no es corresponga amb la realitat suposarà la seua no valoració, i serà motiu per a desestimar la sol·licitud en la resolució dictada per l'òrgan competent; o, si escau, de revocació de la subvenció ja concedida, sense perjudici de l'aplicació de les sancions que hi corresponguen.  
  
València, 3 d'agost de 2020.- El president de l'Institut Valencià de Cultura: Vicent Marzà Ibáñez.